CELEX: C2006/131/20
Language: da
Date: 2006-06-03 00:00:00
Title: Sag C-201/04: Domstolens dom (Anden Afdeling) af  23. februar 2006  — Belgische Staat mod Molenbergnatie NV (anmodning om præjudiciel afgørelse fra Hof van beroep te Antwerpen) (EF-toldkodeksen — efteropkrævning af import- og eksportafgifter — pligt til at underrette debitor om afgiftsbeløbets størrelse, så snart det er bogført, og før udløbet af en frist på tre år, regnet fra datoen for toldskyldens opståen — begrebet  en passende fremgangsmåde )

3.6.2006   
            
            
               DA
            
            
               Den Europæiske Unions Tidende
            
            
               C 131/11
            
         Domstolens dom (Anden Afdeling) af 23. februar 2006 — Belgische Staat mod Molenbergnatie NV (anmodning om præjudiciel afgørelse fra Hof van beroep te Antwerpen)
   (Sag C-201/04) (1)
   
   (EF-toldkodeksen - efteropkrævning af import- og eksportafgifter - pligt til at underrette debitor om afgiftsbeløbets størrelse, så snart det er bogført, og før udløbet af en frist på tre år, regnet fra datoen for toldskyldens opståen - begrebet »en passende fremgangsmåde«)
   (2006/C 131/20)
   Processprog: nederlandsk
   Den forelæggende ret
   Hof van beroep te Antwerpen
   Parter i hovedsagen
   
      Sagsøger: Belgische Staat
   
      Sagsøgt: Molenbergnatie NV
   Sagens genstand
   Anmodning om præjudiciel afgørelse — Hof van beroep te Antwerpen — fortolkning af Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1) — tidsmæssig anvendelse — efteropkrævning af en toldskyld opstået før forordningens ikraftræden — fortolkning af EF-toldkodeksens artikel 221 — forpligtelse til at underrette debitor om det skyldige afgiftsbeløb, så snart det er bogført, og til at foretage underretningen inden for en frist på højst tre år regnet fra datoen for toldskyldens opståen
   Konklusion
   
               1)
            
            
               Det er kun de processuelle regler i artikel 217-232 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, som finder anvendelse på en opkrævning iværksat efter den 1. januar 1994 af en toldskyld, som opstod før denne dato.
            
         
               2)
            
            
               Artikel 221, stk. 1, i forordning nr. 2913/92 foreskriver, at import- og eksportafgifter bogføres, før debitor underrettes om beløbets størrelse.
            
         
               3)
            
            
               Ved udløbet af fristen i artikel 221, stk. 3, i forordning nr. 2913/92 forældes retten til efteropkrævning af toldskylden, jf. dog den i samme bestemmelse fastsatte undtagelse, hvilket svarer til, at selve toldskylden forældes og dermed ophører. Henset til denne hovedregel skal artikel 221, stk. 3, i modsætning til artikel 221, stk. 1 og 2, anses for en materiel regel, og den kan derfor ikke finde anvendelse på opkrævning af en toldskyld, som opstod før den 1. januar 1994. Hvis toldskylden opstod før den 1. januar 1994, kan den ikke være omfattet af forældelsesregler, som var gældende på denne dato, heller ikke selv om proceduren til opkrævning af toldskylden blev indledt efter den 1. januar 1994.
            
         
               4)
            
            
               Medlemsstaterne er ikke forpligtede til at vedtage særlige processuelle regler om den fremgangsmåde, hvorefter debitor skal underrettes om import- og eksportafgiftens størrelse, såfremt der gælder nationale generelle processuelle regler for, hvordan underretningen skal foretages, som sikrer, at debitor modtager passende oplysninger, og som giver denne mulighed for at varetage sine rettigheder med fuldt kendskab til sagen.
            
         
      (1)  EUT C 179 af 10.7.2004.